Amna Elsadik Badri

(  ) malama ce, marubuciya, kuma 'yar gwagwarmaya, 'yar ƙasar Sudan, mai mai da hankali kan ilimin mata a Sudan. Ita ce mataimakiyar shugabar harkokin ilimi a jami'ar Ahfad ta mata, kwalejin mata ta farko a ƙasar, inda ta ke koyarwa tun a shekarar 1973.

 Rayuwar farko da ilimi 
An haifi Amna Elsadik Badri a Omdurman, Sudan. Ta kammala makarantar sakandare ta Omdurman a shekarar 1969 sannan ta halarci Jami'ar Khartoum, inda ta sami digiri na farko a shekarar 1975. Bayan ta sami digiri na biyu a fannin tattalin arziki daga Jami'ar California a shekara ta 1978, ta koma Jami'ar Khartoum, inda ta kammala karatun digiri na uku. a shekarar 1987.

 Aikin ilimi 
Tun a shekarar 1973, Badri ta yi aiki a matsayin farfesa a Jami'ar Mata ta Ahfad, kwalejin mata ta farko a Sudan.   Tana ɗaya daga cikin malamai da dama a wannan cibiya, wadatnda ‘ya’yan gidan Badri ne, waɗanda suka kafa makarantar. 

Ita ce ta daɗe tana mataimakiyar shugabar jami'ar kan harkokin ilimi.    A wannan rawar, data taka ta wakilci Arewacin Afirka a dandalin mataimakan shugabannin mata na Afirka.


Tun daga shekarar 1987, Badri tana kula da wallafe-wallafen mata na jami'a, The Ahfad Journal.    Ta sha tofa albarkacin bakinta game da matsalolin al'adu da na al'ada da ke hana ilimin mata a Sudan.


A shekarar 2019, an saka sunan Badri cikin waɗanda za su iya zama ministan ilimi a majalisar ministocin sabon firaministan Sudan Abdalla Hamdok.   Mohammed el-Amin el-Tom ya cika wannan matsayi.

 Rubutu 
Ana ɗaukar Badri a matsayin majagaba a aikin jarida na mata a Sudan saboda aikinta na The Ahfad Journal da sauran ayyuka.  Mawallafinta na "Nazarin Mata - da Sabon Kauye" an haɗa su a cikin shekarar 1984 na tarihin mata ' Sisterhood Is Global.  A cikin shekarar 1999, ta rubuta littafi kan ilimin manya yana nufin masu magana da Larabci tare da Asya Makkawi Ahmed wanda UNESCO ta buga a Alkahira. 

Sauran ayyukan sun haɗa da litattafai da kasidu daban-daban na harshen larabci kan kaciyar mata, matan da suka rasa muhallansu a Sudan, matan da ke aikin samar da zaman lafiya bayan rikici, da makamantansu.

 Manazarta 

Category:Rayayyun mutane